हाथ पर कोई चींटी भी चले तो आपको उसका अहसास हो जाता है, लेकिन शरीर के भीतर जो खून दौड़ रहा है, उसे महसूस नहीं कर सकते, क्योंकि आपकी ज्ञानेन्द्रियों का रुख बाहर की ओर है। जीवन गुजारने की क्षमता कुदरती रूप से आती है, लेकिन कुछ जानना चाहें तो उसके लिए कोशिश करनी ही होगी। इसे बताने का एक तरीका है, जिसे बोलचाल की भाषा में विज्ञान कहते हैं। विज्ञान का अर्थ है विशेष ज्ञान। पांचों ज्ञानेन्द्रियों से हम जो कुछ समझते हैं, उसे ज्ञान कहते हैं। जो समझ नहीं पाते, फिर भी उसका बोध किया जा सकता है, उसे विज्ञान कहते हैं।